CELEX: 32022D0544
Language: sk
Date: 2022-04-04 00:00:00
Title: Rozhodnutie Rady (EÚ) 2022/544 zo 4. apríla 2022 o uzavretí Dohody medzi Európskou úniou a Moldavskou republikou týkajúcej sa operačných činností vykonávaných Európskou agentúrou pre pohraničnú a pobrežnú stráž v Moldavskej republike

6.4.2022   
               
               
                  SK
               
               
                  Úradný vestník Európskej únie
               
               
                  L 107/16
               
            
         ROZHODNUTIE RADY (EÚ) 2022/544
         zo 4. apríla 2022
         o uzavretí Dohody medzi Európskou úniou a Moldavskou republikou týkajúcej sa operačných činností vykonávaných Európskou agentúrou pre pohraničnú a pobrežnú stráž v Moldavskej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. b) a d) a článok 79 ods. 2 písm. c) v spojení s jej článkom 218 ods. 6 písm. a),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2022/449 (2) bola Dohoda medzi Európskou úniou a Moldavskou republikou týkajúca sa operačných činností vykonávaných Európskou agentúrou pre pohraničnú a pobrežnú stráž v Moldavskej republike podpísaná dňa 17. marca 2022 s výhradou jej uzavretia k neskoršiemu dátumu.
                  
               
                     (2)
                  
                  
                     V situáciách, ktoré si vyžadujú nasadenie tímov riadenia hraníc zo stáleho zboru európskej pohraničnej a pobrežnej stráže do tretej krajiny, v ktorej budú členovia tímov uplatňovať výkonné právomoci, sa v článku 73 ods. 3 nariadenia Európskeho parlamentu a Rady (EÚ) 2019/1896 (3) požaduje, aby Únia uzavrela s dotknutou treťou krajinou dohodu o štatúte podľa článku 218 Zmluvy o fungovaní Európskej únie.
                  
               
                     (3)
                  
                  
                     Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.
                  
               
                     (4)
                  
                  
                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.
                  
               
                     (5)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda medzi Európskou úniou a Moldavskou republikou týkajúca sa operačných činností vykonávaných Európskou agentúrou pre pohraničnú a pobrežnú stráž v Moldavskej republike (ďalej len „dohoda“) (5).
         
         
            Článok 2
            Predseda Rady v mene Únie vykoná oznámenie podľa článku 22 ods. 1 dohody.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 4. apríla 2022
            
               
                  Za Radu
               
               
                  predsedníčka
               
               R. BACHELOT-NARQUIN
            
         
         
            (1)  Súhlas z 24. marca 2022 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2022/449 zo 17. marca 2022 o podpise v mene Únie a predbežnom vykonávaní Dohody medzi Európskou úniou a Moldavskou republikou týkajúcej sa operačných činností vykonávaných Európskou agentúrou pre pohraničnú a pobrežnú stráž v Moldavskej republike (Ú. v. EÚ L 91, 18.3.2022, s. 1).
         
            (3)  Nariadenie Európskeho parlamentu a Rady (EÚ) 2019/1896 z 13. novembra 2019 o európskej pohraničnej a pobrežnej stráži a zrušení nariadení (EÚ) č. 1052/2013 a (EÚ) 2016/1624 (Ú. v. EÚ L 295, 14.11.2019, s. 1).
         
            (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).
         
            (5)  Text dohody je uverejnený v Ú. v. EÚ L 91, 18.3.2022, s. 4.